== 2. verdenskrig ==
[[Værnemagten]] tillod Danmark at have bevæbnede soldater, men forbød militær flyvning. De danske fly blev opmagasineret, men blev efterhånden indsat af [[Luftwaffe (Wehrmacht)|Luftwaffe]] på [[Østfronten]]. Fire piloter fra Hærens Flyvertropper søgte frivilligt ind i Luftwaffe: Kaptajnerne Asger T. Harild og Knud E. Ravnskov, kaptajnløjtnant Einar Thorup og løjtnant O.C. Terp. Thorup blev skudt ned ved Leningrad i juni [[1942]] og Ravnskov faldt ned under en prøveflyvning af en Messerschmitt Bf 110 samme år. Harild fløj [[Junkers Ju 87|Stuka]], mens Terp blev hårdt såret som jagerpilot på Østfronten. Han fik politisk asyl i [[USA]] efter [[2. verdenskrig|krigen]], og blev senere ansat af det vesttyske Luftwaffe. Flere andre hærpiloter gik i [[De allierede|allieret]] tjeneste og nogle flygtede til [[Sverige]] og fløj for [[den Danske Brigade]].<ref>I alt ni danskere, dog var ikke alle hærpiloter</ref>
Historie Foreninger Organisationer